6 BRANDT Zoologie. 
«Cranium abque ulla sutura integrum anterius duobus processubus duris*) 
versus narium ossa extenditur, ac arthrodia diarthrodes ossibus nasi et ma- 
xillaribus jungitur, ossa nasi vero maxillaribus ginglimo diarthrodes jun- 
guntur. Ossa nasi rudi sutura junguntur **). Os temporum cranio sutura, 
os occipitis autem harmonia jungitur, durissimum et fere saxeum est. Ma- 
xilla inferior in adultis ex uno, in vitulis duplici osse constat. Caput a 
naribus usque ad occiput 27 pollices longum ad occiput 13'/, pollices 
on 
E cranii brevissima descriptione modo allata luculenter apparet, hodierni 
latum 
temporis zoologiae statui sufficere haud posse, ut alii naturae serutatores 
omni jure jam monuerunt. Descriptio enim neque crani figurae imaginem 
accuratam generalem, neque ossium singulorum ejus quoad figuram ratio- 
nem, nec denique differentias ab affinibus animalibus praebet. Stelleri 
temporibus tamen et sub conditionibus talibus, qualibus ante centum annos 
excellentissimos de bestiis marinis commentarios in ipso itinere periculoso 
naufragus composuit, hujusmodi observationes exspectari haud potuerunt, 
Quare quae accuratissimus et scientiarum amore ardentissimus naturae scru- 
tator communicavit gratissimo animo accipere debemus, observationes osteo- 
logicas admodum mancas ejus, quantum fragmentis osseis animalis exstincti 
fieri potest, secundum scientiae hodiernae progressus supplentes et augentes. 
Figura generali, quantum e fragmento nostro colligi potest, Rhytinae cra- 
nium omnino similitudinem quandam cum equino offert. E crants anima- 
*) Processuum durorum nomine Stellerus processus orbitales ossium frontis intellexisse 
videtur. 
#*) Stellerus vix genuina narium ossa, minima, a Cuviero, quantum scio, in Cetaceis 
herbivoris primum detecta invenisse et ossium nasalium nomune designasse, sed potius, 
processus nasales anteriore parte sutura invicem conjunctos ossium intermaxillarium vel 
potius ipsa intermaxillaria pro ossibus nasalibus habuisse videtur. Alio saltem modo Stel- 
leri descriptionem satis obscuram et nimis brevem vix quodammodo explicare possum. 
Notandum est Stellerum mensuris Britannicis, Rossicis identicis, usum fuisse, ut e Nov. 
Comm. 1. 1. p. 294 elucet. 
XX) 
